Passage des Panoramas

Passage des Panoramas je pasáž v Paríži v 2. obvode. Pasáž je od roku 1974 chránená ako historická pamiatka.

Poloha 
Pasáž vedie od juhu na sever. Spája ulice Rue Saint-Marc pri č. 10 a Boulevard Montmartre pri č. 11.

Dejiny 
Výstavba pasáže prebiehala v rokoch 1799 - 1800 na mieste, kde stál palác Hôtel de Montmorency-Luxembourg. Jej názov je odvodený od atrakcie umiestnenej pri vchode, čo boli dva valce, v ktorých boli umiestnené panoramatické zábery veľkých miest. Obe panorámy boli odstránené v roku 1831.

V 30. rokoch 19. storočia architekt Jean-Louis Victor Grisart (1797-1877) pasáž rekonštruoval a vytvoril ďalšie galérie vo vnútri domového bloku: galerie Saint-Marc paralelnú s pasážou, galerie des Variétés, ktorá viedla k vstupu pre umelcov do divadla Théâtre des Variétés, a galerie Feydeau a galerie Montmartre.

Iné projekty

Externé odkazy 
 Záznam v evidencii historických pamiatok
 Pasáž na stránkách Paríža 
 Dejiny pasáže

Zdroj 
 

Pasáže
2. obvod (Paríž)
Historické pamiatky v Paríži